વાનખેડેમાં અગાઉ રમાયેલી મેચમાં મુંબઈની ટીમ પુણે સામે હારી ગઈ હતી. મુંબઈની ટીમ ઇચ્છશે કે પાર્થિવ, બટલરની સાથે સાથે કેપ્ટન રોહિત શર્મા, નીતીશ રાણા અને પંડ્યા બ્રધર્સ એકસાથે શાનદાર પ્રદર્શન કરે. બોલિંગનો સવાલ છે ત્યાં સુધી મલિંગાની વાપસીથી મુંબઈનો બોલિંગ કોચ શેન બોન્ડ ખુશ છે. બીજી તરફ બેંગલુરુના બેટ્સમેનો ટૂર્નામેન્ટમાં બહુ ખરાબ રીતે નિષ્ફળ રહ્યા છે, પરંતુ એની પાસે વિશ્વના ટોચના બેટ્સમેનો છે. કોહલીએ શનિવારની મેચમાં પણ અર્ધસદી ફટકારી હતી. જો બેંગલુરુએ સારો સ્કોર બનાવવો હશે તો તેના બેટ્સમેનોએ મોટી ઇનિંગ્સ રમવી પડશે.